Med tiden ble Mirza Ghulam Ahmads påstand om å være (reformator) i hans tid mer eksplisitt. I et av sine mest kjente og roste verk, B et omfangsrikt verk, hevdet han å være islams messias. Muslimer har hevdet at Jesus vil komme tilbake i det samme legemet i den siste tid. Mirza Ghulam Ahmad, på en annen side, hevdet at Jesus faktisk hadde overlevd korsfestelsen og døde av alderdom mye senere i Kashmir, stedet han hadde utvandret til. Ifølge Mirza Ghulam Ahmad var den utlovede Mahdi en symbolsk referanse til en åndelig leder, og ikke til en militær leder i form av Jesus Kristus, slik som mange muslimer tror. Med en slik erklæring forkastet han også ideen om en væpnet jihad, og argumenterte for at forholdene for en slik jihad med sverd ikke er til stede i denne tidsalder. Derimot det som kreves nå er å forsvare islam gjennom pennen og tungemål. Mirza Ghulam Ahmad skrev to bøker kalt (Gaven til keiserinnen) og (Keiserinnens stjerne) der han inviterte Dronning Victoria til å omfavne islam og forlate kristendommen.